OYS Psykiatria

OYS Psykiatria eli Oulun yliopistollisen sairaalan psykiatrian tulosalue on pääosin Oulun Peltolan kaupunginosassa toimiva OYS:n tulosalue. Se tarjoaa psykiatrista erikoissairaanhoitoa, päivystys- ja kriisipalveluja, avohoitoa sekä muita palveluja Pohjois-Pohjanmaan hyvinvointalueen jäsenkunnille ja sovitusti koko piirin erityisvastuualueelle, vakuutuslaitoksille sekä oikeuslaitokselle. == Toiminta ja sijainti == Tulosalue sisältää viisi poliklinikkaa, 16 osastoa sekä kolme muuta toimintayksikköä, joista suurin osa sijaitsee Oulun Peltolassa: psykiatrian ja nuortenpsykiatrian poliklinikat; osastot 50, 70, 73, 74, 75, 77, 78, 81, 82, 84, 86, 87 ja 88; tutkimus- ja kehittämis- sekä oikeuspsykiatrian yksiköt. Yleissairaalapsykiatrian sekä lastenpsykiatrian klinikat ja osastot sekä lasten ja nuorten oikeuspsykiatriset yksiköt sijaitsevat Kontinkankaalla yliopistollisen sairaalan yhteydessä. Ylivieskassa on oma nuorisopsykiatrian poliklinikkansa ja Ala-Temmeksellä Limingassa sijaitsee varhaiskuntoutusyksikkö osasto 85. Peltolan yksiköt on suurelta osin sijoitettu entisen Oulunsuun sairaalan tiloihin. Osastolla 70 hoidetaan Pohjois-Suomen vaikeimmin oireilevia nuoria. ==Historiaa== 1920-luvun Oulun läänissä mielisairaalan puute koettiin suurena ongelmana, ja jo vuosina 1921–1922 kaupunki ja kunnat alkoivat yhdessä perustamaan Ouluun piirimielisairaalaa. Sairaala rakennettiin Oulunsuuhun, Värtön ja Kajaanintien väliselle "Dalinkankaalle" johtuen alueen luonnonkauneudesta, hyvistä liikenneyhteyksistä sekä siitä, että alue oli asutuskeskuksista hieman syrjässä, muttei kuitenkaan liian kaukana, jotta sairaala voitiin edullisesti yhdistää vesijohto- ja viemäriverkkoon. Axel Mörnen suunnittelema piirimielisairaala valmistui vuonna 1925, ja sitä seurasivat muut sairaalarakennukset vuosina 1933, 1937 ja 1956. Aluetta täydennettiin vuoteen 1983 asti. "Piirin" eli sairaala-alueen lähelle alkoi sotien jälkeen 1940-luvulla rakentumaan Peltolan asuinalue (nykyinen Vanha Peltola), kun siirtoväen pelättiin aiheuttavan asuntopulaa. Piirimielisairaala muuttui myöhemmin mielisairaanhuoltopiirin kuntainliiton keskusmielisairaalaksi ja viime vaiheessa Oulunsuun sairaalaksi. 1990-luvun taitteessa Oulunsuun sairaalasta, Heikinharjun sairaalasta sekä OYKS:n psykiatrian klinikasta muodostettiin Oulun Yliopistollisen Sairaalan psykiatrian klinikka, jolloin Oulunsuun sairaalan toiminta erillisenä sairaalana lopetettiin ja sairaala liitettiin Pohjois-Pohjanmaan sairaanhoitopiiriin. Entisen sairaalan tiloissa on nykyään myös esimerkiksi opiskelija-asuntoja, ja osa klinikoista ja osastoista on muuttanut muun muassa tien toiselle puolelle Kontinkankaalle. Nykyisen yliopistollisen sairaalan psykiatrian tulosalueen osastot, klinikat ja hallintotilat sijaitsevat kuitenkin suurimmilta osin yhä Peltolassa, ja kaupunkilaisten, etenkin nuorten suussa yleisesti kaikki Oulunsuun suuralueella sijaitsevat psykiatrisen sairaanhoidon tilat säilyvät yhä "Peltolana" (vanhemmilla ihmisillä "Piirinä"). ==Klinikat ja osastot== ===Osastot=== Osasto 50 * Kuusipaikkainen lastenpsykiatrian kriisi-, tutkimus- ja hoito-osasto alle 15-vuotiaille, Peltola. Osasto 52 * Kahdeksanpaikkainen lastenpsykiatrinen perheyksikkö, Kontinkangas. Osasto 53 * 7–12-vuotiaiden pidempiaikaisen hoidon osasto, Kontinkangas. Osasto 54 * Alle 12-vuotiaiden hoidollinen tutkimus- ja kriisiosasto, Kontinkangas. Osasto 70 * Suljettu 10-paikkainen akuutti nuorisopsykiatrinen osasto, Peltola. Osasto 73 * Yleissairaalapsykiatrinen viikko-osasto, Kontinkangas. Osasto 74 * Avohoito-osasto, Peltola. Osasto 75 * Vanhuspsykiatrian tutkimus-, hoito- ja kuntoutusosasto, Peltola. Osasto 76 * 12-paikkainen avo-osasto, Oulainen. Osasto 77 * Suljettu 12-paikkainen nuorisopsykiatrian tutkimus-, arviointi- ja erikoissairaanhoito-osasto, Peltola. Osasto 78 * 12-paikkainen päivystysosasto, Peltola. Osasto 79 * Nuorten tukitalo, Ylivieska. Osasto 81 * 13-paikkainen akuuttipsykiatrinen vuodeosasto, Peltola. Osasto 82 * 12-paikkainen suljettu psykoosipotilaille suunnattu aikuispsykiatrian osasto, Peltola. Osasto 83 * 14-paikkainen suljettu vaikeahoitoisille psykoosipotilaille suunnattu osasto, Peltola. Osasto 84 * 14-paikkainen suljettu psykoottistasoisesti sairastuneiden potilaiden tutkimus-, hoito- ja kuntoutusosasto, Peltola. Osasto 85 * Nuorille suunnattu suljettu hoito, tutkimus, ja kuntoutusosasto, Peltola. Osasto 86 • 10-paikkainen 13-17 vuotiaiden akuuttiosasto. Osasto 87 * Aikuispsykiatrian 15-paikkainen suljettu, ensipsykoosipotilaille suunnattu tutkimus- ja hoito- osasto, Peltola. Osasto 88 * Akuutti, suljettu mielialahäiriö- ja psykoosiosasto, Peltola. ===Poliklinikat ja muut yksiköt=== *Psykiatrian poliklinikka *Lastenpsykiatrian poliklinikka *Nuorisopsykiatrian poliklinikka (Peltola ja Ylivieska) *Yleissairaalapsykiatrian poliklinikka *Oikeuspsykiatrian yksikkö == Lähteet == Luokka:Oulun sairaalat Luokka:OYS Luokka:Pohjois-Pohjanmaan hyvinvointialue Luokka:Suomen psykiatriset sairaalat